КъБР-м и Iэтащхьэм и къалэнхэр пIалъэкIэ зыгъэзащIэр уэр зэран зыхуэхъуа жылагъуэхэм щыIащ
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек щыIащ мэлыжьыхьым и 13-м къеха уэмрэ уэлбанэшхуэмрэ нэхъ зэран зыхуэхъуа щIыпIэхэм икIи зэраныгъэхэр гъэзэкIуэжынымкIэ лэжьыпхъэхэм ятеухуа зэIущIэхэр муниципалитетхэм щригъэкIуэкIащ. Нэхъ зэраныгъэшхуэ зыгъуэтахэм ящыщщ Бахъсэн къалэр, Бахъсэн, Дзэлыкъуэ районхэр.
Псэуныгъэм пыщIа IуэхущIапIэхэмрэ инфраструктурэмрэ зэблэу къыхэмыкIыу мэлажьэ, жылагъуэхэр электрокъарурэ газкIэ къызэзыгъэпэщ системэхэм зэраныгъэ ягъуэтакъым.
КъБР-м Мэкъумэш хозяйствэмкIэ и министерствэм и IэщIагъэлIхэр хэту республикэм и унафэщIым муниципальнэ къалэхэм щригъэкIуэкIа зэIущIэхэм пыухы-кIауэ щаубзыхуащ икIэщIыпIэкIэ зэфIагъэкIын хуейхэр икIи къалэну щагъэуващ уэм къихьа зэраныгъэхэр икIэщIыпIэкIэ къыщапщытэну, мэкъумэш къэкIыгъэхэм я щытыкIэр зрагъэщIэну.
КъБР-м и Iэтащхьэмрэ Правительствэмрэ я пресс-IуэхущIапIэ.
